b'\n_START_ARTICLE_\nGeorge P. Doles\n_START_SECTION_\nBorgerkrigen\n_START_PARAGRAPH_\nDa Georgia tr\xc3\xa5dte ud af Unionen og borgerkrigen br\xc3\xb8d ud i 1861 lod Doles sig indrullere i den konf\xc3\xb8dererede h\xc3\xa6r, sammen med det meste af sin militsenhed. Han blev udn\xc3\xa6vnt til kaptajn i det 4. Georgia infanteriregiment og stationeret ved Norfolk i Virginia. I maj 1862 blev han udn\xc3\xa6vnt til oberst for regimentet og f\xc3\xb8rte det under Peninsula kampagnen som del af Army of Northern Virginia. Han blev s\xc3\xa5ret i slaget ved Malvern Hill._NEWLINE_Under Marylandkampagnen i 1862 var hans regiment en del af Ripleys Brigade i D. H. Hills Division. Det deltog i forsvaret af South Mountain inden det trak sig tilbage mod Sharpsburg, Maryland. Da general Roswell Ripley faldt s\xc3\xa5ret under slaget ved Antietam i forsvaret af Mummas Farm, overtog Doles midlertidigt kommandoen over brigaden og f\xc3\xb8rte den i et angreb ind i den berygtede Millers majsmark. Doles overtog officielt ledelsen af brigaden i november 1862, da han blev forfremmet til brigadegeneral. Han f\xc3\xb8rte brigaden effektivt under slagene ved Fredericksburg ogChancellorsville._NEWLINE_Den 19. januar 1863, inden slaget ved Chancellorsville in May, blev adskillige brigader i Army of Northern Virginia reorganiseret, s\xc3\xa5 de kom til at best\xc3\xa5 af regimenter fra samme stat. Ved den lejlighed blev 1. og 3. North Carolina Infanteri Regiment overf\xc3\xb8rt fra Doles\' Brigade og 12. og 21. Georgia Infantry Regiment blev overf\xc3\xb8rt til Doles\' Brigade. Herefter bestod Doles\' Brigade 4., 12., 21. og 44. Georgia Infanteri regiment._NEWLINE_Under Gettysburg kampagnen i 1863 var Doles\' Brigade, 1.300 mand st\xc3\xa6rk en del af Robert E. Rodess Division. Den 1. juli 1863 angreb Doles Unionens 11. korps i markerne ved Rock Creek nord for Gettysburg, og drev det over 1\xc2\xbd km tilbage. Pres fra Doles og hans landsmand fra Georgia John B. Gordon og andre brigader fik efterf\xc3\xb8lgede en stor del af 11. Korps til at bryde sammen og tr\xc3\xa6kke sig til bage til Cemetery Hill. Brigaden havde tab p\xc3\xa5 219 ved Gettysburg \xe2\x80\x93 46 d\xc3\xb8de, 106 s\xc3\xa5rede og 67 tilfangetagne \xe2\x80\x93 et tab p\xc3\xa5 en sjettedel af styrken. Doles m\xc3\xa6nd kom ikke for alvor i kamp i 2. og 3. dagen af slaget, eller under de efterf\xc3\xb8lgende Bristoe eller Mine Run kampagner._NEWLINE_I 1864 anf\xc3\xb8rte Doles sin brigade under Overland kampagnen, og k\xc3\xa6mpede i Slaget ved the Wilderness og Slaget ved Spotsylvania Court House, hvor brigaden blev angrebet og l\xc3\xb8bet over ende af en overv\xc3\xa6ldende styrke i "Mule Shoe" frontfremspringet hvor de led tab p\xc3\xa5 omkring 650, heraf ca. 350 tilfangetagne. Med hj\xc3\xa6lp fra andre brigader lykkedes det til sidst at generobre den mistede bef\xc3\xa6stning. Under Slaget ved Cold Harbor i juni ramte en skarpskytte fra Unionen Doles i venstre side af brystet, da denne inspicerede de konf\xc3\xb8dererede stillinger ved Bethesda Church, Virginia. Han d\xc3\xb8de \xc3\xb8jeblikkelig. Kommandoen over brigaden overgik til oberst (senere brigadegeneral) Phillip Cook fra 4. Georgia Infanteri._NEWLINE_Han blev begravet p\xc3\xa5 Memory Hill Cemetery i Milledgeville, Georgia.'